== Karriere ==
Weißflog kom frem på den internationale scene i 1983,<ref name=fis>{{kilde | url = https://www.fis-ski.com/DB/general/athlete-biography.html?sectorcode=JP&competitorid=65724 | titel = Jens Weissflog | udgiver = fis-ski.com | hentet = {{dato|2-5-2022}} }}</ref> og året efter vandt han [[Firebakketurneringen]], hvorpå han deltog i [[Vinter-OL 1984|vinter-OL]], der blev afholdt i Sarajevo. Han stillede op på lille og stor bakke, og på lille bakke førte finske [[Matti Nykänen]] efter første runde foran Weißflog. Østtyskerens præstation i anden runde var ikke blændende, men bragte ham på førstepladsen, og da Nykänen præsterede et relativt dårligt spring, endte Weißflog med at tage guldet med 215,2 point foran Nykänen med 214,0 og en anden finne, [[Jari Puikkonen]] med 212,8.<ref>{{kilde | url = http://www.olympedia.org/results/2406 | titel = Normal Hill, Individual, Men | udgiver = olympedia.org | hentet = {{dato|2-5-2022}} }}</ref> Nogle dage senere blev der sprunget på stor bakke, og her var Nykänen suveræn og sejrede med 231,2 point, mens Weißflog blev nummer to med 213,7 og [[Pavel Ploc]] fra Tjekkoslovakiet blev nummer tre med 202,9 point.<ref>{{kilde | url = http://www.olympedia.org/results/2409 | titel = Large Hill, Individual, Men | udgiver = olympedia.org | hentet = {{dato|2-5-2022}} }}</ref>
Levende_personer Sport